CELEX: 62015CN0038
Language: lv
Date: 2015-02-02 00:00:00
Title: Lieta C-38/15: Prasība, kas celta 2015. gada 2. februārī – Eiropas Komisija/Spānijas Karaliste

20.4.2015   
            
            
               LV
            
            
               Eiropas Savienības Oficiālais Vēstnesis
            
            
               C 127/10
            
         Prasība, kas celta 2015. gada 2. februārī – Eiropas Komisija/Spānijas Karaliste
   (Lieta C-38/15)
   (2015/C 127/16)
   Tiesvedības valoda – spāņu
   
      Lietas dalībnieki
   
   
      Prasītāja: Eiropas Komisija (pārstāvji – E. Manhaeve un D. Loma-Osorio Lerena)
   
      Atbildētāja: Spānijas Karaliste
   
      Prasītājas prasījumi:
   
   
               —
            
            
               atzīt, ka Spānijas Karaliste nav izpildījusi pienākumus, kuri tai ir paredzēti:
               
                           —
                        
                        
                           Padomes 1991. gada 21. maija Direktīvas 91/271/EEK (1) par komunālo notekūdeņu attīrīšanu 4. pantā attiecībā uz Pontevedras–Pojo–Beu (Galīsija) aglomerāciju, un
                        
                     
                           —
                        
                        
                           Padomes 1991. gada 21. maija Direktīvas 91/271/EEK par komunālo notekūdeņu attīrīšanu 5. panta 2. un 3. punktā attiecībā uz Bojulos Par del Kondado, Abreras, Berhas, Kapejades, Figeres, El Terri (Banjoles) un Pontevedras–Marinas–Pojo–Beu aglomerācijām;
                        
                     
         
               —
            
            
               piespriest Spānijas Karalistei atlīdzināt tiesāšanās izdevumus.
            
         
      Pamati un galvenie argumenti
   
   Pēc izmeklēšanas, kura tika veikta pārkāpuma procedūrā Nr. 2002/2123, Eiropas Komisija ar 2003. gada 19. decembra brīdinājuma vēstuli vērsa Spānijas Karalistes uzmanību uz to pienākumu izpildi, kuri ir noteikti ar Direktīvas 91/271 3., 4., 5., 6. un 14. pantu, un it īpaši uz komunālo notekūdeņu attīrīšanu “jutīgajās zonās”.
   Šī procesa priekšmets ir sašaurinājies Spānijai ieviešot sanitārijas, attīrīšanas un novadīšanas iekārtas noteiktās aglomerācijās. Tomēr direktīvas 4. un 5. panta pārkāpums turpinās šīs prasības iesniegšanas brīdī attiecībā uz stāvokli Bojulos Par del Kondado (Andalūzijas autonomajā apgabalā), Abreras, Berhas, Kapejades, Figeres un El Terri-Banjoles (Katalonijas autonomajā apgabalā) un Pontevedras–Marinas–Pojo–Beu (Galīsijas autonomajā apgabalā).
   
      (1)  OV L 135, 40. lpp.